Hlina, Alojz, poslanec NR SR (2013-09-04):
Dobré ráno prajem. Vážená pani predsedajúca, vážený pán minister, vážení kolegovia, dovolím si na začiatok jednu mimoriadne urgentnú a závažnú informáciu. Využijem príležitosť pána ministra spravodlivosti a oznámiť mu, že priamo pod jeho oknami premávajú autobusy značky SOR, ktoré vykazujú vážne konštrukčné vady s potenciálom ohroziť životy a zdravie cestujúcich, pán minister. Už sa v tejto veci nejako konalo. Bol by som rád prípadne, že už ste o tomto informovaný, priamo pod vašimi oknami tisíce a tisíce ľudí denne vozia autobusy, ktoré praskajú, žiaľ. Nie sme v rovníkovej Afrike, sme na Slovenku. Vzhľadom k tomu, že tieto autobusy vyrába firma, ktorá patrí pod J&T, požívajú enormnú ochranu, a napriek tomu, že môžu ohroziť, tak fungujú. Viete, to je, niekedy rozum žasne. Čiže splnil som si povinnosť, povedal som vám to. Už to nechám len na vás, ako s touto informáciou naložíte. Čo sa týka, ja som vystupoval aj v prvom čítaní, a v druhom čítaní budem sa snažiť byť, nezopakovať to isté, len byť vecný. K tomu, pán minister, nedá mi a ťažko a dlho vám to budem odpúšťať, to vaše svojím spôsobom nešťastné prehlásenie, že chcete chrániť záujmy, ja dopĺňam, vy ste povedali užívateľov, ale užívateľov a dílerov drog a poskytovať im tú právnu ochranu. Keď už teda pracujete týmto systémom, že poskytujete naozaj, aj tento exekučný, návrh tohto zákona, ktorý tu predkladáte, mohol byť aj signálom, že aj na iných sem-tam myslíte, ale v reálnych veciach. V zásade nič sa dokopy nezmenilo oproti mesia..., troma mesiacmi, keď to tu bolo. Je to taká len trošku kozmetika, ale s malými svietiacimi bodmi, že aspoň môžu sa do tých dvoch týždňov odvolať, nie do troch dní, na trovy. Maličké, maličké zlepšenia tam sú. Ja by som chcel upozorniť na jednu zásadnú vec, ktorá by stála za to a ktorá by, ste vy mali nad tým uvažovať, pokiaľ vy ste predstaviteľ ministerstva spravodlivosti a my sme poslanci, ktorí prijímajú zákony, ktoré sú spravodlivé. No tento Exekučný poriadok to, žiaľ, doteraz nerozlišoval a vyzerá, že aj po dnešnom schválení nebude rozlišovať. A ja aj som mal pripravený pozmeňovací návrh. Žiaľ, nebudem to bližšie komentovať, že nebolo to odkonzultované od vás a koniec koncov nás tu ani nebolo toľko, že by som ich nazbieral od nás, z nášho tábora. Tak ho, ten pozmeňovací návrh nedávam, ale dávam to vám na vedomie, že či teda mám sa s tým trápiť, alebo vy si to osvojíte. Vykazuje podľa mňa tento zákon jeden závažný nedostatok. To znamená, nerozlišuje to, čo by sme rozlišovať mali. Ak sa dostane, čo sa môže dostať, ono teoreticky aj po tomto všetkom čo dnešná Pravda... Prosím vás, ešte toto mi dovoľte, jednu poznámku, to za boľševika si nedovolili. Dnešná Pravda má titulku Štát kupuje SPP, pomôže rodinám. Pre Kristove rany! Pardon za výraz, to si za boľševika nedovolili! Dneska vláda o tom rozhoduje, že kupuje mačku vo vreci, kupuje jednu budovu na Drieňovej, lebo rúra patrí J&T, plyn Rusom, a že zlacnia pre rodiny. Normálne vám je z toho na vracanie! Prosím vás, kde sme sa my dopracovali?! Niekedy naozaj rozum stojí. Ale už som ubehol moc ďaleko. Už som až stratil niť. Čiže nerozlišujeme, pán minister, nerozlišujeme v tom, že keby sa aj toto SPP zadlžilo a dostalo do exekúcie, tak trovy alebo náklady exekučného konania pre exekútora sú tie isté ako pána Horvátha, invalidného dôchodcu, ktorý nemá nohu, chudáčisko, ktorý si požičal peniaze, a za to, že platil. Pán minister, ja to budem opakovať, vy tak telefónny účet neplatíte. A priznám, ani ja. Ja tiež zabudnem. Ako on chudák zaplatil to, čo si požičal, a napriek tomu od neho chcú pomaly toľko, čo si požičal. On si požičal 970, 790 euro od neho chcú. Firma vášho štátneho tajomníka, sociálneho demokrata Jozefa Buriana. Prosím vás, to je na vracanie! Ja som dal tabuľu, že Ministerstvo práce a úžery. Pán minister, ešte to vám poviem. Mne prišlo rozhodnutie, neviem jak sa to volá, že to mám dať preč. Prosím vás, súdy niekde stoja roky rokúce, sa ľudia nevedia dovolať práva, a tuná niekto práva ministerstva, vášho ministerstva ochraňuje tak, že mi bola doručená, že to mám dať preč, lebo poškodzujem dobré meno ministerstva práce. No, no úžas! Pán minister, to chcem povedať, že nerozlišuje tento váš Exekučný poriadok, on to nerozlišuje. Čiže SPP alebo pán Horváth z Nižnej Olšavy, maličkej dedinky, má tie isté náklady. A ak chcete byť spravodlivý, tak, prosím vás, predložte tu takýto návrh, ktorý má logiku v sebe. A logiku v tom, že ak sú nejaké náklady, poplatky, tak sa to rozlišuje u právnických osôb, fyzických osôb – podnikateľov a rozlišuje sa u, dajme tomu, spravme dve kategórie, poberateľov starobných a iných dôchodkov a potom fyzické osoby – nepodnikateľov. Vtedy je to spravodlivé. Lebo keď si niekto vyrobí dlh z podnikania, nech sa páči. Ale prosím vás, keď si niekto vyrobí dlh z toho, že má dôchodok 180 euro a ešte ho ozbíjajú vaši štátni tajomníci, tak mu nezničte život, aby musel skákať pod vlak! Čiže to je to. Toto tu má prísť. Aby sme, keď chcete urobiť Exekučný poriadok spravodlivý, prosím vás pekne, chcem vás k tomu vyzvať. Ak to nepredložíte, budem to musieť dať ja. Zase sa tu budete na tom všetci smiať. Ale bolo by dobré, keby ste to dali vy, že rozlíšite, kto je dlžný akto, z čoho to môže potencionálne vrátiť. Či si vyrobil dlh z podnikania alebo vyrobil si dlh z toho, že mal chuť a vôľu prežiť. Tu sú ľudia, ktorí majú chuť a vôľu prežiť v tejto krajine mizernej, a ešte ste na nich pustili úžerníkov takým spôsobom, že ich trhajú, kusy mäsa, keď to takto obrazne poviem, vaši, vaši nominanti, prosím vás pekne. A požívajúci, vašej strany, ktorá vás nominovala, nie vašej strany, pardon. Vo vašom prípade to... Takže, pán minister, tým skončím. A ešte mi dovoľte jednu, ja to stihnem. By ste neverili, že sú aj príbehy ľudí, inšpiratívnych ľudí, ktorí niečo vytvorili, nielen niečo čmajzli, nielen niečo tu vykupčili a neviem čo. Zajtra je premiéra, pán minister, zajtra je film o Stevovi Jobsovi. A verte, alebo neverte, aj to, čo tu bolo dneska povedané, že sťažujete podmienky, ja som vám, celej vláde, kúpil lístky na siedmu, deviaty rad som vám rezervoval. Ja vám ich zajtra na interpeláciách dám. Prosím vás pekne, choďte sa inšpirovať! Choďte si pozrieť príbehy človeka, ktorý niečo vytvoril, vytvoril nejakú hodnotu. Človek, ktorý chodil na polievku pre chudobných. To Hare Krišna po sebe zanechal firmu, ktorá má väčšiu hodnotu jak neviem čo. Prosím vás, takéto príbehy predstavujte! Nie príbehy tých, čo nechajú autobusy a voziť tisíce ľudí v tých autobusoch a vedia, že praskajú, prosím vás pekne! Oni vedia, že tie autobusy praskajú, a napriek tomu vozia tých Petržalčanov! Vám pod oknami. Vám najviac, na zástavke Zochová tých ľudí chodí najviac. Pán minister, som zvedavý.